ທູດພິເສດສະຫະລັດ ໂອ້ລົມ ກັບເຈົ້າໜ້າທີ່ມຽນມາ
ທູດພິເສດຂອງສະຫະລັດ ໄດ້ໂອ້ລົມສົນທະນາ ກ່ຽວກັບ ເງື່ອນໄຂໃນການຍົກເລີກ ການລົງໂທດຂອງສະຫະລັດ ກັບຄະນະລັດຖະບານໃໝ່ຂອງມຽນມາ.
ທູດພິເສດສະຫະລັດກ່ຽວກັບມຽນມາກ່າວວ່າ ທ່ານໄດ້ທໍາການໂອ້ລົມສົນທະນາກັນກັບ ລັດຖະບານໃໝ່ຂອງມຽນມາທີ່ນະຄອນຫລວງ ໄນປີອິຕໍ ກ່ຽວກັບເງື່ອນໄຂຕ່າງໆ ທີ່ຈະ ອໍານວຍໃຫ້ມີການຍົກເລີກການລົງໂທດຂອງສະຫະລັດ ໄດ້ນັ້ນ ທ່ານ Derek Mitchell ທີ່ເດີນທາງໄປຮອດນະຄອນຫລວງຂອງມຽນມາໃນທ້າຍສັບປະ ດາຜ່ານມານີ້ ບໍ່ໄດ້ແຈ້ງລາຍລະອຽດໃຫ້ຊາບກ່ຽວກັບວ່າທ່ານໄດ້ບອກຄະນະນໍາພາຂອງ ມຽນມາວ່າ ພວກເຂົາເຈົ້າຈະຕ້ອງເຮັດຫຍັງແດ່ນັ້ນ ແຕ່ທ່ານ Mitchell ກ່າວຕໍ່ນັກຂ່າວ ວີໂອເອພະແນກພາສາມຽນມາວ່າ ໄດ້ມີຮ່ອງຮອຍຕ່າງໆທີ່ໃຫ້ກໍາລັງໃຈແລະສະຫະລັດ ຈະ ຕິດຕາມສິ້ງຊອມເບິ່ງວ່າ ມຽນມາຈະຕອບສະໜອງແບບໃດໃນຂັ້ນຕໍ່ໄປ ຮ່ອງຮອຍການປ່ຽນແປງອັນນຶ່ງທີ່ໄດ້ມີຂຶ້ນນັ້ນ ກໍແມ່ນການຕັດສິນໃຈຂອງລັດຖະບານ ທີ່ ໄດ້ອະນຸຍາດໃຫ້ນັກຂ່າວວີໂອເອ ພະແນກພາສາມຽນມາ ເຂົ້າໄປໃນປະເທດໄດ້ນັ້ນ ນັກ ຂ່າວວີໂອເອ Khin Soe Win ທີ່ໄດ້ໂອ້ລົມກັບທ່ານ Mitchell ຢູ່ນະຄອນຢັ້ງກຸ້ງ ແມ່ນ ເປັນນັກຂ່າວຄົນທໍາອິດຈາກພະແນກພາສາມຽນມາ ທີ່ໄດ້ຮັບອະນຸຍາດໃຫ້ເຂົ້າໄປໃນມຽນ ມາໃນລະຍະເກືອບ 16 ປີຜ່ານມາ ທ່ານ Mitchell ໄດ້ໄປຢ້ຽມຢາມມຽນມາເປັນເທື່ອທໍາອິດ ນັບແຕ່ໄດ້ ຖືກຮັບຮອງເອົາໂດຍ ສະພາສູງສະຫະລັດໃຫ້ດໍາລົງຕໍາແໜ່ງດັ່ງກ່າວໃນເດືອນແລ້ວນີ້ ບັນດາເຈົ້າໜ້າທີ່ກະຊວງ ການຕ່າງປະເທດສະຫະລັດກ່າວວ່າ ທ່ານ Mitchell ໄດ້ພົບປະກັບພວກລັດຖະມົນຕີກະ ຊວງການຕ່າງປະເທດ ພ້ອມທັງກະຊວງແຮງງານ ສະຫວັດດີການສັງຄົມ ຖະແຫລງຂ່າວ ແລະກະຊວງຮັກສາຊາຍແດນ ຢູ່ທີ່ນະຄອນຫລວງຂອງ ມຽນມາໃນວັນສຸກຜ່ານມານີ້ ເວ ລານີ້ ທ່ານ Mitchell ກໍາລັງຢູ່ທີ່ນະຄອນຢັ້ງກຸ້ງ ເພື່ອທໍາການໂອລົມສົນທະນາກັນກັບທ່ານ ນາງອອງຊານຊູຈີ ຜູ້ນໍາເພື່ອປະຊາທິປະໄຕໃນມຽນມາແລະບຸກຄົນອື່ນໆ